Jeļena Isinbajeva

**Jeļena Isinbajeva** (, dzimusi  Volgogradā, PSRS) ir bijusī krievu vieglatlēte, startēja kārtslēkšanas sacensībās.

J. Isinbajeva ir divkārtēja olimpiskā čempione (2004, 2008), ieguvusi gada labākās pasaules vieglatlētes balvu 2004., 2005. un 2008. gadā.

 J. Isinbajeva kļuva par pirmo sievieti pasaulē, kura pārvarējusi 5 metru atzīmi kārtslēkšanā.

J. Isinbajevai pieder pasaules rekords gan stadionā, gan telpās.  Cīrihē pārvarētie 5,06 metri ir pašreizējais pasaules rekords stadionā un  Stokholmā pārvarētais 5,01 metrs ir pašreizējais pasaules rekords telpās. J. Isinbajeva ir uzstādījusi jau 28 pasaules rekordus.

Viņas tēvs ir tabasaranu tautības, bet māte krieviete. J. Isinbajeva ir Krievijas bruņoto spēku majore, izcēlusies ar Vladimira Putina režīma atbalstu. Tomēr 2023. gadā tika izplatīta informācija, ka šī gada jūlijā viņa ir pārcēlusies uz dzīvi Spānijā (Tenerifē) un ieguvusi šīs valsts pilsonību.

## Karjera

### 1987-1997
No 5 līdz 15 gadiem Jeļena trenējās kā mākslas vingrotāja savā dzimtajā pilsētā Volgogradā. Viņa pameta šo sporta veidu, jo Jeļenai bija mākslas vingrotājai neatbilstoši gars augums.

### 1998-2002
Jeļena Isinbajeva uzvarēja savās pirmajās lielākajās sacensībās 16 gadu vecumā, kad, pusgadu trenējoties kārtslēkšanā, viņa uzvarēja 1998. gada Pasaules jaunatnes spēlēs Maskavā, Krievijā ar augstumu 4,00 m. Tās bija viņas trešās sacensības. Šādu pašu augstumu viņa uzleca arī 1998. gada Pasaules junioru cempionātā vieglatētikā, taču viņu šķīra 10 cm līdz godalgotajām vietām. 1999. gadā viņa uzleca 4,10 m augstu Pasaules jaunatnes spēlēs Bidgoščā, Polijā, ar šādu augstumu pietika, lai Jeļena saņemtu savu otro zelta medaļu.

2000. gada Pasaules junioru čempionātā vieglatlētikā Isinbajeva uzvarēja ar 4,20 m, un tā paša gada olimpiskajās spēlēs Sidnejā, Austrālijā Jeļena Isinbajeva neveiksmīgi debitēja bez rezultāta.

2001. gadā viņa uzvarēja Eiropas junioru čempionātā vieglatlētikā ar rezultātu 4,40 m.

Jeļena turpināja progresēt, un 2002. gada Eiropas čempionātā, kur viņa ar rezultātu 4,55 m finišēja 2. vietā aiz savas tautietes Svetlanas Feofanovas.

### 2003
2003. gadā Jeļena sākumā uzvarēja Eiropas U-23 čempionātā, kur viņa pārvarēja 4,65 m augstumā novietoto latiņu. , 21 gada vecumā, Jeļena Isinbajeva uzstādīja savu pirmo pasaules rekordu, kad viņa sacensībās Anglijā pārvarēja 4,82 m augstumu. Šis panākums ierindoja viņu par galveno favorīti pasaules čempionātā, kas norisinājās mēnesi pēc šī pasaules rekorda uzstādīšanas. Taču viņa izcīnīja tikai bronzas medaļu, piekāpjoties savai tautietei Svetlanai Feofanovai, kura uzvarēja, un Vācijas pārstāvei Annikai Bekerei, kura izcīnīja sudraba medaļu.

### 2004

Sacensībās Doneckā, Ukrainā Jeļena Isinbajeva uzstādīja jaunu pasaules rekordu telpās 4,83, kuru gan pēc nedēļas sacensībās Atēnās par 2 cm pārspēja Jeļenas tautiete Svetlana Feofanova. Martā, Pasaules čempionātā telpās Jeļena uzvarēja ar jaunu pasaules rekordu telpās.

Jūnija beigās Jeļena piedalījās sacesībās Birmingemā, Lielbritānijā, kur viņa pasaules rekordu stadionā paaugstināja līdz 4,89 m, un pēc nedēļas Londonā pielika klāt 1 cm pasaules rekordam.

Kārtslēkšanas sacesības 2004. gada olimpiādē bija vienas no gaidītākajām sacesībām vieglatlētikā. Kad Feofanova nepārleca 4,90 m augstumā novietoto latiņu, Isinbajeva bija kļuvusi par olimpisko čempioni, šajā olimpiādē vēl Isinbajeva uzstādīja jaunu pasaules un olimpisko rekordu: 4,91 m. Vēl 2004. gadā Jeļena vienu reizi laboja pasaules rekordu Briselē, 2004. gada beigās pasaules rekords kārtslēkšanā bija 4,92 m. Kopā Jeļena Isinbajeva 2004. gadā 8 reizes laboja pasaules rekordu, kas kopā ar Olimpiskās čempiones un Pasaules čempiones telpās tituliem palīdzēja Jeļenai Isinbajevai pirmo reizi iegūt balvu *Gada labākā vieglatlēte pasaulē*.

### 2005

Eiropas čempionātā telpās Jeļena ieguva zelta medaļu ar jaunu pasaules rekordu 4,90 m. 2005. gada jūlijā Jeļena 4 reizes laboja pasaules rekordu, palielinot to no 4,93 m līdz 5,00 m. Līdz ar to Jeļena Isinbajeva kļuva par pirmo sievieti pasaulē, kura ir pārvarējusi 5,00 m robežu kārtslēkšanā.

2005. gada Pasaules čempionātā Helsinkos, Somijā laikapstākļi neveicināja augstu rezultātu saniegšanu, taču tas netraucēja Jeļenai kārtējo reizi labot pasaules rekordu, kas nu bija 5,01 m. Jeļena uzvarēja ar 41 cm starpību, kas ir lielākais pārsvars, ar kādu ir uzvarēts Pasaules čempionātos un Olimpiskajās spēlēs. Šis bija 23-gadīgās Jeļenas 18. pasaules rekords, gada beigās viņa saņēma balvu *Gada labākā vieglatlēte pasaulē*.

### 2006

Gada sākumā Jeļena piedalījās ikgadējās sacesībās Doneckā, Ukrainā, kur viņa uzstādīja jaunu pasaules rekordu 4,91 m. Martā viņa veiksmīgi nosargāja savu Pasaules čempiones telpās titulu Maskavā, Krievijā. 2006. gada Eiropas čempionātā Gēteborgā, Zviedrijā viņa uzvarēja ar jaunu čempionāta rekordu 4,80 m. Šībija vienīga uz to brīdi iztrūkstošā zelta medaļa viņas kolekcijā. Septembrī viņa ieguva Pasaules kausu Atēnās, pārstāvot Krieviju.

### 2007
[thumb|Jeļena Isinbajeva pēc uzvaras [2007. gada Pasaules čempionāts vieglatlētikā|PČ 2007]]
 Doneckā, Ukrainā Isinbajeva uzstādīja savu 20 pasaules rekordu 4,93 m.

Augusta beigās Jeļena vēlreiz ieguva pasaules čempiones titulu, šoreiz ar rezultātu 4,80 m. Jeļena centās uzstādīt jaunu pasaules rekordu, taču nepārvarēja 5,02 m augstumā novietoto latiņu.

2007. gadā viņa ieguva Zelta līgas džekpotu, ar kuru viņai nācās dalīties ar Sanju Ričardsu. 2007. gada sezonā Jeļena uzvarēja 18 sacesībās no 18, kurās startēja.

### 2008
Februāra vidū sacensībās Doneckā Jeļena uzstādīja savu 21. pasaules rekordu 4,95 m. dažas nedēļas vēlāk Isinbajeva izcīnīja savu trešo Pasaules čempiones telpās titulu.

Jūlija vidū Jeļena uzstādīja savu pirmo pasaules rekordu stadionā kopš uzvaras 2005. gada Pasaules čempionātā. Jeļena to uzstādīja brīdī, kad cilvēki sāka diskutēt par dominances sieviešu kārtslēkšanā beigām, jo Dženna Stučinska ASV atlases sacensībās pārleca 4,92 m.

2008. gada vasaras olimpiskajās spēlēs Pekinā, Ķīnā, Jeļenai vajadzēja izpildīt tikai 2 mēģinājumus, lai kļūtu par olimpisko čempioni. Jeļena uzvarēja ar jaunu pasaules un olmpisko rekordu 5,05 m, tas bija viņas 24. pasaules rekords.

Gada nogalē Monako viņa tika atzīta par gada labāko vieglatlēti pasaulē, šo balvu viņa saņēma jau 3. reizi.

### 2009
Isinbajeva savā pirmajā 2009. gada sezonas startā sacensībās Doneckā, Ukrainā kļuva par pirmo sievieti pasaulē, kura pārvarējusi 5,00 m latiņu telpās. Tas tika saniegts *Pole Vault Stars* sacesībās. Šis bija jau 6. gads, kad Jeļena šajās sacensībās labo pasaules rekordu.  Cīrihē IAAF Zelta līgas sacensībās viņa uzstādīja savu 27. pasaules rekordu un tagad lielākais augstums, kādu sacensībās ar kārti pārlēkusi sieviete ir 5,06 m.

## Rezultāti

### 2004. gads

* 1. vieta — 4,83 m — *Pole Vault Stars* Donecka, Ukraina
* **1. vieta — 4,86 m — ''Pasaules čempionāts telpās'' [[Budapešta]], [[Ungārija]]**
* 1. vieta — 4,87 m — *IAAF Gateshead* Gatesheda, Lielbritānija
* 1. vieta — 4,89 m — *Birmingham International Meeting* Birmingema, Lielbritānija
* 1. vieta — 4,90 m — *British Grand Prix* Londona, Lielbritānija
* **1. vieta — 4,91 m — ''Vasaras olimpiskās spēles'' [[Atēnas]], [[Grieķija]]**
* 1. vieta — 4,92 m — *Golden League Brussels* Brisele, Beļģija
* 1. vieta — 4,83 m — *2nd World Atletics Final* Montekarlo, Monako

### 2005. gads

* 1. vieta — 4,87 m — *Pole Vault Stars* Donecka, Ukraina
* **1. vieta — 4,90 m — ''Eiropas čempionāts telpās'' [[Madride]], [[Spānija]]**
* 1. vieta — 4,93 m — *IAAF Lausanne* Lozanna, Šveice
* 1. vieta — 4,95 m — *Meeting de Madrid* Madride, Spānija
* 1. vieta — 5,00 m — *IAAF London* Londona, Lielbritānija
* 1. vieta — 4,79 m — *IAAF Stockholm* Stokholma, Zviedrija
* **1. vieta — 5,01 m — ''Pasaules čempionāts'' [[Helsinki]], [[Somija]]**
* 1. vieta — 4,93 m — *Golden League Brussels* Brisele, Beļģija
* 1. vieta — 4,74 m — *3rd World Atletics Final* Montekarlo, Monako

### 2006. gads

* 1. vieta — 4,91 m — *Pole Vault Stars* Donecka, Ukraina
* 1. vieta — 4,79 m — *Norwich Union Grand Prix* Birmingema, Lielbritānija
* 1. vieta — 4,72 m — *Meeting Gaz de France du Pas-de-Calais* Lievina, Francija
* **1. vieta — 4,80 m — ''Pasaules čempionāts telpās'' [[Maskava]], [[Krievija]]**
* 1. vieta — 4,76 m — *IAAF Paris Saint-Denis* Parīze, Francija
* 1. vieta — 4,90 m — *IAAF Lausanne* Lozanna, Šveice
* 1. vieta — 4,91 m — *IAAF London* Londona, Lielbritānija
* **1. vieta — 4,80 m — ''Eiropas čempionāts'' [[Gēteborga]], [[Zviedrija]]**
* 1. vieta — 4,81 m — *Golden League Brussels* Brisele, Beļģija
* 1. vieta — 4,75 m — *4th World Athletics Final* Štutgarte, Vācija

### 2007. gads

* 1. vieta — 4,93 m — *Pole Vault Stars* Donecka, Ukraina
* 1. vieta — 4,91 m — *Meeting Gaz de Franc* Parīze, Francija
* 1. vieta — 4,90 m — *Golden League Rome* Roma, Itālija
* 1. vieta — 4,82 m — *Norwich Union Super Grand Prix* Londona, Lielbritānija
* **1. vieta — 4,80 m — ''Pasaules čempionāts'' [[Osaka]], [[Japāna]]**
* 1. vieta — *Golden League Brussels* Brisele, Beļģija
* 1. vieta — 4,87 m — *5th World Athletics Final* Štutgarte, Vācija

### 2008. gads

* 1. vieta — 4,95 m — *Pole Vault Stars* Donecka, Ukraina
* **1. vieta — 4,75 m — ''Pasaules čempionāts telpās'' [[Valensija (Spānija)|Valensija]], [[Spānija]]**
* 1. vieta — 5,03 m — *Golden Gala* Roma, Itālija
* 1. vieta — 5,04 m — *Super Grand Prix* Montekarlo, Monako
* **1. vieta — 5,05 m — ''vasaras olimpiskās spēles'' [[Pekina]], [[Ķīna]]**
* 1. vieta — 4,88 m — *IAAF Zurich* Cīrihe, Šveice

### 2009. gads

* 1. vieta — 5,00 m — *Pole Vault Stars* Donecka, Ukraina
* 1. vieta — 4,82 m — *Aviva Grand Prix* Birmingema, Lielbritānija
* 1. vieta — 4,83 m — *ISATF Berlin* Berlīne, Vācija
* 1. vieta — 4,65 m — *Meeting Gaz de France* Parīze, Francija
* 2. vieta — 4,68 m — *Aviva London Grand Prix* Londona, Lielbritānija
* bez rezultāta — *[[2009. gada Pasaules čempionāts vieglatlētikā|2009. gada PČ]]* Berlīne, Vācija
* 1. vieta — 5,06 m — *IAAF Golden League* Cīrihe, Šveice

## Lielākie sasniegumi

## Sezonu labākie rezultāti

## Pasaules rekordi
Jeļena isinbajeva ir uzstādījusi 28 pasaules rekordus gan telpās (11), gan stadionā (17). Savu pirmo pasaules rekordu stadionā viņa sasniedza Gatehedā, Lielbritānijā, , kad viņa uzvarēja ar rezultātu 4,82 m. Savu pirmo pasaules rekordu telpās viņa sasniedza Doneckā, Ukrainā, , kad viņa uzvarēja ar rezultātu 4,81 m.

**''Treknrakstā** pašreizējie pasaules rekordi.''

## Atsauces

## Ārējās saites

* Jeļenas Isinbajevas oficiālā mājaslapa